Agatoerzi
<s>Agatoerzi () bili su elitni pripadnici spartanske vojske u antičkoj Grčkoj.</s>

<s>Ova elitna jedinica činila je tjelohranitelje spartanskih kraljeva i sastojala se od 300 odabranih ljudi koji su morali imati biološke potomke.</s><s>Izvorno su se borili kao konjanici i pješaci i zvali su ih "jahačima" ili "vitezovima" (), iako su se u povijesnim vremenima borili samo kao pješaci.</s><s>Pridružili bi se vojci u svojoj 20. godini i služili su deset godina.</s><s>Svake godine petorica iz ove jedinice otišlo bi u mirovinu, ali u posljednjoj godini morali su preuzeti posebne službe za državu, uglavnom kao izaslanici u druge države.</s><s>Prema Herodotu, Ovih petorica ljudi u posljednjoj su se godini zvali agathoergoi, "oni koji čine dobre stvari".</s>

<s>Kao primjer agatoerga, Herodot navodi Lihu, kojem je bilo naloženo pronaći Orestove kosti i donijeti ih u Spartu.</s><s>Naime, u 6. stoljeću prije n.e., Delfijsko proročište izjavilo je da će Sparta dobiti rat protiv Tegeje, koji je trajao desetljećima, samo ako od Tegejana otmu Orestove kosti.</s><s>Kad je Liha pronašao kosti u jednoj kovačnici u Tegeji i o tome obavijestio Spartance, a da ih nije donio sa sobom, htjeli su ga osuditi i poslati u progonstvo.</s><s>Tako se on vratio u Tegeju, iskopao Orestove kosti i donio ih u Spartu.</s><s>Sparta je uspješno okončala rat protiv Tegeje i proširila svoju hegemoniju na Arkadiju.</s>

<s>Prema bizantskoj enciklopediji Sudi iz 10. stoljeća, agathoergoi su bili ljudi izabrani zbog svojih zasluga: .</s><s>Čak je i Timej Sofist, koji je pisao za vrijeme Rimskog Carstva, koristio upravo ovu formulaciju u svom leksikonu za Platonova djela.</s><s>Suda još navodi da su agatoerge birali efori (ἐκ τῶν Ἐφόρων), no to je još uvijek predmet rasprave.</s><s>Prema Davidu Whiteheadu, taj navod iz Sude treba čitati kao "iz [spisa] Efora", no tom je čitanju prigovorio Ian C. Cunningham.</s>

<s>Reference</s>

<s>Literatura</s>

<s>Sparta</s>

